Rajasthan: After Mid-Day meal, 17 students of a government school at Ajmer fell ill - अजमेर: मिड-डे मिल खाने से 17 बच्चों की तबीयत बिगड़ी, अस्पताल में चल रहा इलाज | India News in Hindi
होमदेशअजमेर: मिड-डे मिल खाने से 17 बच्चों की तबीयत बिगड़ी, अस्पताल में चल रहा इलाज
सीएमएचओ ने कहा, बच्चों को अस्पताल पहुंचा दिया गया है और अब उनकी हालत स्थिर है.
Reported by: ANI, Edited by: पवन पांडे, Updated: 23 फ़रवरी, 2020 4:37 PM
मिड-डे मिल खाने से बच्चों की तबीयत बिगड़ी (प्रतीकात्‍मक तस्‍वीर)
मिड-डे मिल खाने से बच्चों की तबीयत बिगड़ी
मिड डे मिल खाने के बाद बच्चों को उल्टी दस्त
मामले की जांच-पड़ताल जारी
राजस्थान के अजमेर के अर्जुनपुरा के सरकारी स्कूल में मिड-डे मिल (पोषाहार) खाने के बाद 17 बच्चों की तबीयत बिगड़ गई. बच्चों को इलाज के लिए अजमेर के जेएलएन अस्पताल में भर्ती करवाया गया है. बच्चों को फूड प्वाइंजनिंग होने की खबर लगने के बाद अस्पताल प्रशासन तुरंत हरकत में आया और उनका इलाज शुरू किया गया. मिड-डे मिल खाने के बाद बच्चों को उल्टी-दस्त होने लगे थे. बच्चों को अस्पताल में भर्ती करके प्राथमिक उपचार दिया गया है. डॉक्टरों का कहना है कि सभी बच्चे खतरे से बाहर हैं. इस मामले में सरपंच ने स्कूल पर बच्चों को गलत पोषाहार खिलाने का आरोप लगाते हुए उचित कार्रवाई की मांग की है.
Rajasthan: 17 students of a government school in Ajmer's Arjanpura fell ill after consuming mid-day meal. KK Seni, CMHO says, "Children were rushed to hospital and are stable now. Food Safety officer was sent to take the food samples of the meal. We are looking further into it". pic.twitter.com/v7cSLinwM2
पाकिस्तानी श्रद्धालुओं को अजमेर तक लाएगी भारतीय ट्रेन, भाईचारे का प्रतीक है ख्‍वाजा मोइनुद्दीन चिश्ती की दरगाह
मिड-डे मील वीडियो मामले में गिरफ्तार पत्रकार को मिली क्लीन चीट
अर्जुनपुरा सरपंच शक्ति सिंह रावत ने बताया कि बच्चों की तबीयत स्कूल में बिगड़ी थी लेकिन प्राचार्य मौके पर मौजूद नहीं थे. बच्चों को किस तरह का खाना दिया गया इसकी जांच होनी चाहिए. इस मामले में जो भी दोषी हो उन पर ठोस कार्रवाई होनी चाहिए. इस मामले में जिला प्रशासन के साथ-साथ स्वास्थ्य विभाग को भी शिकायत दी गई है.
इस मामले में सीएमएचओ के के सैनी ने कहा, "बच्चों को अस्पताल पहुंचा दिया गया है और अब उनकी हालत स्थिर है. खाद्य सुरक्षा अधिकारी को खाने का सैंपल लेने के लिए भेजा गया था. हम इस मामले की जांच-पड़ताल कर रहे हैं.
वीडियो: मिड डे मिल में बच्चों को खिलाया जा रहा नमक रोटी
Mid Day mealAjmer